Gwarchodfa natur Cors Leighton

Mae Gwarchodfa natur Cors Leighton (Saesneg: Leighton Moss) un o warchodfeydd natur y Gymdeithas Frenhinol er Gwarchod Adar, lleolir yn Swydd Gaerhirfryn yn Silverdale, ger Bae Morecambe.
bawd|chwith|250px|Cuddfan Eric Morecambe
bawd|chwith|250px|Y warchodfa
chwith|bawd|250px|Adar dŵr y warchodfa

Cyfanswm arwynebedd y warchdfa yw tua 2,000 o erwau ac mae'n cynnwys corslwyn, coed a glastir calchfaen, cors arfordirol a morlyn. Gwelir barfog, boda’r gors, telor yr hesg, bwn, titw’r gors, cnocell y cnau, coch y berllan, tylluan frech, titw cynffon-hir, dringwr bach, cnocell y coed, cambig, pioden y môr, gylfinir, coesgoch a phibydd y mawn. Mae niferau’r hwyaid, megis hwyaid llostfain a chwiwellod, yn codi’n sylweddol yn ystod y gaeaf. Gwelir ceirw cochion.Tudalen Leighton Moss ar wefan y gymdeithas.  Mae niferau mawr o ddrudwy yn ymddangos yn ystod yr hydref a gaeaf.%20Leighton%20Moss(1).pdf mourholme.co.uk; adalwyd 2 Rhagfyr 2018.

Ers cymryd yr awenau, mae’r Gymdeithas wedi creu mwy o ddŵr agored ar y corstir, yn cael gwared o frwyn, a chliriwyd ffosydd i wellhau llif y dŵr. Sefydlwyd ardaloedd o ddŵr bas ar gyfer adar hirgoes, ac ynysoedd addas i nythu. Cyrhaeddodd dwrgwn yn 2006/7. Yn ogystal â‘r warchodfa, mae’r Gymdeithas yn rheoli safleoedd cyfagos eraill, sef ‘Inner Salt Marsh’, ‘Outer Salt Marsh’, Cae Barrow Scout, Craig Warton, Cors Silverdale a Rhandir Plas Challan. Mae Cors Silverdale a Chae Barrow Scout yn ardaloedd o frwyn ychwanegol i Gors Leighton. Mae’r 2 forfa yn cael eu dylanwadu gan lanwau Bae Morecambe a gan Afon Kent i’r gogledd ac Afon Keer i’r dde. Canaleiddiwyd Afon Keer yn y 1950au, yn lleihau llifogydd ac yn creu tir mwy sych o'i chwmpas. Mae Craig Warton a Rhandir Plas Challan yn galchfaen ac yn cynnal blodau a phili-palod prin.

Mae Cors Leighton yn Safle o Ddiddordeb Gwyddonol Arbennig (SSSI)Gwefan naturalengland.org.uk ac yn cynnwys y corslwyn mwyaf yng ngogledd Lloegr. Mae’n rhan o Ardal Harddwch Naturiol Eithriadol Arnside/Silverdale.mourholm.co.uk Darlledwyd y rhaglen Autumnwatch o'r warchodfa yn 2014.Gwefan BBC

Gweler hefyd
 Rhestr o warchodfeydd Y Gymdeithas Frenhinol er Gwarchod Adar

Cyfeiriadau

Dolen allanol
 Tudalen Leighton Moss ar wefan y gymdeithas


Categori:Swydd Gaerhirfryn
Cors Leighton